**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL** **PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. T1-190**  **„DĖL PLUNGĖS RAJONO SAVIVALDYBĖS ĮMONĖS „PLUNGĖS BŪSTAS“ SURENKAMŲ PAJAMŲ UŽ GYVENAMŲJŲ PATALPŲ NUOMĄ PLANAVIMO, NAUDOJIMO, APSKAITOS IR ATSKAITOMYBĖS TVARKOS APRAŠO PATVIRTINIMO“ IR JĮ KEITUSIO SPRENDIMO PAKEITIMO**

2022 m. lapkričio 24 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės įmonės „Plungės būstas“ surenkamų pajamų už gyvenamųjų patalpų nuomą planavimo, naudojimo, apskaitos ir atskaitomybės tvarkos aprašą, patvirtintą Plungės rajono savivaldybės tarybos 2020 m. rugsėjo 24 d. sprendimu Nr. T1-190 „Dėl Plungės rajono savivaldybės įmonės „Plungės būstas“ surenkamų pajamų už gyvenamųjų patalpų nuomą planavimo, naudojimo, apskaitos ir atskaitomybės tvarkos aprašo patvirtinimo“ (kartu su 2021 m. rugsėjo 29 d. sprendimu Nr. T1-244):

1. Pakeičiant 4.10.1. ir 4.10.2. papunkčius, ir juos išdėstyti taip:

„4.10.1. iki 200 Eur/m² (be PVM) remontuojamų patalpų ar infrastruktūros gerinimui – pagal remontui reikalingų lėšų sąmatą leidžiamos naudoti direktoriaus įsakymu;

4.10.2. virš 200 Eur/m² (be PVM) remontuojamų patalpų ar infrastruktūros gerinimui – lėšos naudojamos Ūkio, ekologijos ir kaimo reikalų komitetui išnagrinėjus ir pritarus įmonės pateiktoms sąmatoms“.

2. Papildant 4.15. punktu, ir jį išdėstyti taip:

„4.15. Savivaldybei nuosavybės teise priklausančių nuomojamų ir atlaisvintų gyvenamųjų patalpų administravimo, namo techninės priežiūros, kaupimo lėšoms namo atnaujinimui ir namo bendrojo naudojimo objektų eksploatavimo išlaidoms padengti – pagal daugiabučių namų savininkų bendrijų ar daugiabučių namų, veikiančių pagal jungtinės veiklos sutartis susirinkimuose priimtus protokolinius sprendimus“.

Savivaldybės meras

SUDERINTA:

Administracijos direktorius Mindaugas Kaunas

Vietos ūkio skyriaus vedėjo pavaduotoja Odeta Petkuvienė

Kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Vietos ūkio skyriaus vyr. specialistas Kazys Milierius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL** **PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. T1-190**  **„DĖL PLUNGĖS RAJONO SAVIVALDYBĖS ĮMONĖS „PLUNGĖS BŪSTAS“ SURENKAMŲ PAJAMŲ UŽ GYVENAMŲJŲ PATALPŲ NUOMĄ PLANAVIMO, NAUDOJIMO, APSKAITOS IR ATSKAITOMYBĖS TVARKOS APRAŠO PATVIRTINIMO“ IR JĮ KEITUSIO SPRENDIMO PAKEITIMO**

2022 m. lapkričio 24 d.

Plungė

**1.** **Parengto teisės akto projekto tikslai, uždaviniai, problemos esmė –** papildyti bei patikslinti gaunamų (sukauptų) už gyvenamųjų patalpų nuomą lėšų tvarką.

**2. Kaip šiuo metu yra sprendžiami projekte aptarti klausimai.** Vadovaujamasi Plungės rajono savivaldybės tarybos 2020 m. rugsėjo 24 d. sprendimo Nr. T1-190 „Dėl Plungės rajono savivaldybės įmonės „Plungės būstas surenkamų pajamų už gyvenamųjų patalpų nuomą planavimo, naudojimo, apskaitos ir atskaitomybės tvarkos aprašo“ 4.10.1. ir 4.10.2. papunkčiais, kai remontuojamų patalpų ar infrastruktūros gerinimo darbai apibrėžiami 100 Eur/m², t. y. vienu atveju (kai lėšos neviršija 100 Eur/m² atliekamų darbų) naudojamos SĮ „Plungės būstas“ direktoriaus įsakymu ir kitu atveju (kai atliekami darbai viršija 100 Eur/m²) lėšos naudojamos Komitetui pritarus.

**3. Kodėl būtina priimti sprendimą, kokių pozityvių rezultatų laukiama.** Surinktų už nuomą lėšų panaudojimo tvarka patvirtinta 2020 metais. Per 2 metus padidėjo degalų kaina (nuo 1,07 Eur/l iki 1,8 ar 1,95 Eur/l; elektros kaina nuo 0,10 Eur/kWh iki 0,24 Eur/kWh ir daugiau; statybinių medžiagų kaina pakilo 70 - 100٪; atliekamų statybos darbų kaina padidėjo 30٪ ir daugiau; 2020 m. minimalus valandinis darbų įkainis buvo 3,72 Eur, 2023 m. sausio 1 d. pakils iki 5,14 Eur/h. Todėl atsižvelgiant į medžiagų, energijos, kuro ir kt. kainų kilimą siūlome Tvarkos aprašo 4.10.1. ir 4.10.2. papunkčiuose nurodytą 100 Eur/m² remonto darbams atlikti didinti iki 200 Eur/m².

Gaunamų už nuomą lėšų panaudojimo tvarką papildome 4.15. punktu, kuris leistų surinktas už nuomą lėšas panaudoti nuomojamų ir socialinių būstų administravimo, namo techninės priežiūros ir namo bendrojo naudojimo objektų eksploatavimo išlaidoms padengti pagal bendrijų ar jungtinę veiklą valdomų daugiabučių susirinkimuose priimtus sprendimus.

**4. Siūlomos teisinio reguliavimo nuostatos.** Aprašą siūloma papildyti 4.15. punktu, nes už bendrijose esančius socialinius ar nuomojamus bustus nebuvo galima naudoti-apmokėti administravimo ar už pastatą atliekamos techninės priežiūros paslaugas (nuomininkas negali mokėti už šias paslaugas).

Nuo 100 Eur/m² iki 200 Eur/m² padidinti atliekamų remonto darbų sumą, patikslinant 4.10.1 ir 4.10.2. papunkčius. Šiais patikslinimais - pakeitimais išplečiamos galimybės panaudoti nuomos lėšas.

**5.** **Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti Savivaldybės biudžeto lėšų nereikės.

**6.** **Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Projektas parengtas SĮ „Plungės būstas“ ir Administracijos vietos ūkio skyriaus iniciatyva, Turto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**10.** **Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** SĮ „Plungės būstas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kt.

Už sprendimo įgyvendinimą tiesiogiai atsakinga SĮ „Plungės būstas“.

PRIDEDAMA. Plungės rajono Savivaldybės įmonės ,,Plungės būstas“ surenkamų pajamų už gyvenamųjų patalpų nuoma planavimo, naudojimo, apskaitos ir atskaitomybės tvarkos aprašo lyginamasis variantas, 2 lapai.

**12. Numatomo teisinio reguliavimo poveikio vertinimas (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatoma* |
| *Finansams* |  | *nenumatoma* |
| *Socialinei aplinkai* |  | *nenumatoma* |
| *Viešajam administravimui* |  | *nenumatoma* |
| *Teisinei sistemai* |  | *nenumatoma* |
| *Kriminogeninei situacijai* |  | *nenumatoma* |
| *Aplinkai* |  | *nenumatoma* |
| *Administracinei naštai* |  | *nenumatoma* |
| *Regiono plėtrai* |  | *nenumatoma* |
| *Kitoms sritims, asmenims* |  | *nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas K. Milierius