|  |
| --- |
| **Projektas** |

**PLUNGĖS RAJONO SAVIVALDYBĖS   
TARYBA**

|  |
| --- |
| **SPRENDIMAS** |
| **DĖL PATALPŲ IR STATINIŲ, KURIEMS 2022 METAIS TAIKOMAS**  **3 PROCENTŲ NEKILNOJAMOJO TURTO MOKESČIO TARIFAS, SĄRAŠO PATVIRTINIMO** |
| 2022 m. lapkričio 24 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo, patvirtinto Plungės rajono savivaldybės tarybos 2017 m. lapkričio 30 d. sprendimu Nr. T1-268, 10 punktu, Plungės rajono savivaldybės taryba nusprendžia:

Patvirtinti Patalpų ir statinių, kuriems 2022 metais taikomas 3 procentų nekilnojamojo turto mokesčio tarifas, sąrašą (pridedama).

Savivaldybės meras

SUDERINTA:

Administracijos direktorius Mindaugas Kaunas

Vietos ūkio skyriaus vedėjo pavaduotoja, pavaduojanti skyriaus vedėją, Odeta Petkuvienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus specialistas Paulius Miknys

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PATALPŲ IR STATINIŲ, KURIEMS 2022 METAIS TAIKOMAS 3 PROCENTŲ NEKILNOJAMO TURTO MOKESČIO TARIFAS, SĄRAŠO PATVIRTINIMO“**

2022 m. lapkričio 8 d.

Plungė

**1. Parengto teisės akto projekto tikslai, uždaviniai, problemos esmė.** Nustatyti Plungės rajono savivaldybės teritorijoje patalpas ir statinius, kurie yra nenaudojami arba naudojami ne pagal paskirtį, yra apleisti arba neprižiūrimi, ir įvertinti savininkų veiksmus dėl šių objektų naudojimo, priežiūros, būklės gerinimo ar jų užimamos teritorijos tvarkymo.

**2. Kaip šiuo metu yra sprendžiami projekte aptarti klausimai**. Lietuvos Respublikos nekilnojamojo turto mokesčio įstatymo 2 straipsnio 1 dalyje nurodyta, kad apleisto ar neprižiūrimo nekilnojamojo turto sąrašą kiekvienoje savivaldybėje sudaro ir tvirtina savivaldybės taryba. Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo, patvirtinto Plungės rajono savivaldybės tarybos 2017 m. lapkričio 30 d. sprendimu Nr. T1-268, II skyriaus 3 ir 4 punktais. Plungės rajono savivaldybės administracijos seniūnų surinkta informacija apie statinius ir patalpas (kurie yra nenaudojami arba naudojami ne pagal paskirtį), apie statinių techninės priežiūros būklę (kurie statiniai yra apleisti arba neprižiūrimi) teikiama Plungės rajono savivaldybės administracijos Vietos ūkio skyriui.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą,apleistų, neprižiūrimų patalpų bei statinių savininkai arba naudotojai geriau vykdys Lietuvos Respublikos statybos įstatymo 47 straipsnyje nustatytas statinių naudotojų pareigas, labiau prižiūrės statinius, naudos juos pagal nustatytą paskirtį.

**4. Siūlomos teisinio reguliavimo nuostatos.** Patvirtinti Patalpų ir statinių, kuriems 2022 metais taikomas 3 procentų nekilnojamojo turto mokesčio tarifas, sąrašą.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikia.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Nėra.

**8. Nurodyti, kieno iniciatyva sprendimo projektas yra parengtas.** Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Skelbimo priede esanti, su asmens duomenimis susijusi informacija.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas**. Savivaldybės Vietos ūkio skyrius, įsigaliojusį Savivaldybės tarybos sprendimą dėl sąrašo tvirtinimo, patvirtintą sąrašo kopiją per 10 darbo dienų turės pateikti Klaipėdos apskrities valstybinės mokesčių inspekcijos, Plungės poskyriui. Taip pat bus informuoti nekilnojamojo turto objektų savininkai ar valdytojai apie jų nekilnojamojo turto objektų įtraukimą į sąrašą.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *Nenumatomas* |
| *Finansams* | *-* | *Nenumatomas* |
| *Socialinei aplinkai* | *-* | *Nenumatomas* |
| *Viešajam administravimui* | *-* | *Nenumatomas* |
| *Teisinei sistemai* | *-* | *Nenumatomas* |
| *Kriminogeninei situacijai* | *-* | *Nenumatomas* |
| *Aplinkai* | *-* | *Nenumatomas* |
| *Administracinei naštai* | *-* | *Nenumatomas* |
| *Regiono plėtrai* | *-* | *Nenumatomas* |
| *Kitoms sritims, asmenims ar jų grupėms* | *-* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus specialistas Paulius Miknys